CELEX: C2004/168/20
Language: fi
Date: 2004-06-26 00:00:00
Title: Asia T-153/04: Ferriere Nord spa:n 23.4.2004 Euroopan yhteisöjen komissiota vastaan nostama kanne

26.6.2004   
            
            
               FI
            
            
               Euroopan unionin virallinen lehti
            
            
               C 168/11
            
         Ferriere Nord spa:n 23.4.2004 Euroopan yhteisöjen komissiota vastaan nostama kanne
   (Asia T-153/04)
   (2004/C 168/20)
   Oikeudenkäyntikieli: italia
   Ferriere Nord spa on nostanut 23.4.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajina ovat asianajajat Wilma Viscardini ja Gabriele Donà.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa EY:n perustamissopimuksen 230 artiklan nojalla seuraavat Euroopan yhteisöjen komission päätökset: kirjattuna kirjeenä lähetetty, 5.2.2004 tehty päätös BUDG/C-5/DS (D2004) / 51138, joka kantaja sai 13.2.2004, ja telekopiona lähetty päätös BUDG/C-05/DS (D2004) 53883, joka kantaja sai 13.4.2004, ja joilla Ferriere Nordia kehotettiin menettelyyn IV/31.553 — betoniteräsverkot — liittyen maksamaan vastaavasti 564 402,26 euroa ja 341 932,32 euroa
            
         Oikeudelliset perusteet ja pääasialliset perustelut
   Kantaja väittää vaatimustensa tueksi, että edellä mainitut päätökset, joilla on pantu täytäntöön 2.8.1989 tehty komission päätös (jolla kantaja velvoitettiin maksamaan 320 000 euron suuruinen sakko EY:n perustamissopimuksen 85 artiklan 1 kohdan rikkomisesta), ovat lainvastaisia, sillä vaatimukset ovat vanhentumisajoista liikennettä ja kilpailua koskeviin Euroopan talousyhteisön sääntöihin liittyvissä menettelyissä ja niiden nojalla määrättyjen seuraamusten täytäntöönpanossa annetun neuvoston asetuksen 2988/74 4 artiklan nojalla vanhentuneet (1). Erityisesti:
   
               —
            
            
               2.8.1989 tehty komission päätös on tullut lopulliseksi 17.7.1997 annetun yhteisön tuomioistuimen tuomion takia ja näin ollen tuosta ajankohdasta on alkanut kulua asetuksen 2988/74 4 artiklass säädetty viiden vuoden pituinen vanhentumisaika
            
         
               —
            
            
               tämän vanhentumisajan kulumisen on keskeyttänyt 11.9.1997 päivätty komission kirje, joka annettiin kantajalle tiedoksi 18.9.1997, ja tästä on alkanut uusi viiden vuoden pituinen vanhentumisaika (asetuksen 2988/74 5 artiklan mukaisesti)
            
         
               —
            
            
               komission olisi näin ollen pitänyt panna sakkopäätös täytäntöön 11.9.2002 mennessä, tai viimeistään 18.9.2002 mennessä
            
         
               —
            
            
               riidanalaiset päätökset on sitä vastoin tehty 5.2.2004 (kantaja vastaanotti 13.2.2004) ja 13.4.2004 (kantaja vastaanotti telekopiosanomana 13.4.2004)
            
         
               —
            
            
               komission oikeus ryhtyä 2.8.1989 tekemänsä päätöksen pakkotäytäntöönpanoon on siis vanhentunut.
            
         
      (1)  EYVL L 319, 29.11.1974, s. 1.